**ZAPISNIK**

**Sa petnaeste sjednice Skupštine Glavnog grada-Podgorice, održane 23 i 27. decembra 2019. godine, sa početkom u 10 časova**

Sjednicu je otvorio predsjednik Skupštine, **dr Đorđe Suhih**, koji je konstatovao da početku sjednice prisustvuje 45 odbornika, tako da postoji kvorum za rad i punovažno odlučivanje Skupštine.

Odsustvo sa ove sjednice najavili su odbornici **Čel Ismailisufi, Luka Rakčević, Ivana Bojović, Sonja Čađenović, Milica Burić i Marija Pavićević.**

Predsjednik **Suhih** je obavijestio da su na sjednicu pozvani gradonačelnik Glavnog grada, zamjenici gradonačelnika, glavni administrator, glavni gradski arhitekta, menadžer Glavnog grada, starješine organa uprave, rukovodioci javnih i drugih službi čiji je osnivač Skupština Glavnog grada i obrađivači planskog dokumenata koji je na dnevnom redu ove sjednice, kao i da na javni poziv za učešće nevladinih organizacija na ovoj sjednici, nije bilo prijavljenih kandidata.

Nakon toga, prešlo se na zapisnike sa XIII i XIV sjednice.

-Skupština je usvojila Zapisnik sa XIII posebne sjednice Skupštine, bez primjedbi (glasalo je 32 odbornika: 32 glasa „za“);

-Skupština je usvojila Zapisnik sa XIV sjednice Skupštine bez primjedbi (glasalo je 32 odbornika: 32 glasa „za“).

Predsjednik **Suhih** je obavijestio da je planirana pauza u radu Skupštine u 15 časova i upriličen koktel povodom Nove godine.

Odbornik **Vladimir Čađenović** je, u proceduralnom reagovanju, zatražio da se utvrdi ko je naredio da se na Dan oslobođenja Podgorice, prije polaganja cvijeća od strane delegacije Glavnog grada na Spomenik Partizanu borcu na Gorici, ukloni cvijeće koje je prije te delegacije, položila delegacija Demokrata. Predsjednik **Suhih** je saopštio da će o ovom dešavanju obavijestiti odbornika Čađenovića čim bude moguće.

U vezi sa utvrđivanjem dnevnog reda, presjednik **Suhih** je saopštio da su u dopuni materijala, odbornicima dostavljeni:

**-** amandmani na Predlog odluke o Budžetu Glavnog grada – Podgorice za 2020.godinu, sa Izjašnjenjem gradonačelnika povodom amandmana *(za tačku 1 predloženog dnevnog reda);*

-Saglasnost Vlade Crne Gore na Predlog odluke o lokalnim administrativnim taksama Glavnog grada-Podgorice *(za tačku 2 predloženog dnevnog reda);*

*-*Saglasnost Ministarstva održivog razvoja i turizma na Detaljni urbanistički plan „Stambena zajednica VI-Kruševac“ *(za tačku 5 predloženog dnevnog reda);*

*-*Saglasnost Vlade Crne Gore za podizanje spomen obilježja davanjem naziva ulici “Bulevar 21. Maj” i Saglasnost Ministarstva kulture na Predlog dopune Programa podizanja spomen obilježja za 2019. godinu *(za tačku 16 predloženog dnevnog reda);*

**-** izvještaji nadležnih odbora.

S obzirom da odbornicima nije dostavljen materijal za tačku 7.*Predlog odluke o uređenju odnosa između Glavnog grada i Opštine Tuzi* i za tačku 10. *Predlog odluke o prenosu prava susvojine na građevinskom zemljištu po pravu preče kupovine*, predsjednik **Suhih** je konstatovao da se navedene tačke izostavljaju iz predloženog dnevnog reda.

Takođe je saopštio da se naziv tačke 6 koriguje adekvatno nazivu materijala koji je dostavljen, tako da glasi: *Predlog odluke o javnim parkiralištima na teritoriji Glavnog grada*.

Zatim je saopštio da su sa dopunskim materijalom za sjednicu, dostavljena dva predloga za razmatranje po hitnom postupku, i to:

1) Predlog odluke o utvrđivanju javnog interesa za eksproprijaciju nepokretnosti u KO Goljemadi radi izgradnje eksploatacionih bunara u zaleđu vodoizvorišta “Kaluđerovo oko”, i

2) Predlog odluke o učešću Glavnog grada-Podgorice u izgradnji objekata kolektivnog stanovanja sa pratećim sadržajima za potrebe realizaije projekta rješavanja stambenih pitanja interno raseljenih lica i stanovnika kampa Konik, br.01-030/12-151 od 16.12. 2012. godine.

Pošto drugih predloga za izmjenu dnevnog reda nije bilo, prešlo se na izjašnjavanje o dopuni dnevnog reda predlozima koji su dostavljeni po hitnom postupku.

-Skupština je usvojila predlog da se u dnevni red sjednice Skupštine, po hitnom postupku uvrsti *Predlog odluke o utvrđivanju javnog interesa za eksproprijaciju nepokretnosti u KO Goljemadi radi izgradnje eksploatacionih bunara u zaleđu vodoizvorišta “Kaluđerovo oko*” (glasalo je 33 odbornika: 32 »za«, 1 »protiv«, bez »uzdržanih« glasova«);

-Skupština je usvojila predlog da se u dnevni red sjednice Skupštine, po hitnom postupku uvrsti *Predlog odluke o izmjeni Odluke o učešću Glavnog grada-Podgorice u izgradnji objekata kolektivnog stanovanja sa pratećim sadržajima za potrebe realizaije projekta rješavanja stambenih pitanja interno raseljenih lica i stanovnika kampa Konik, br.01-030/12-151 od 16.12. 2012. godine* (glasalo je 33 odbornika: 32 »za«, 1 »protiv«, bez »uzdržanih« glasova«).

Predsjednik **Suhih** je odredio da nadležni odbori, Odbor za planiranje i uređenje prostora, komunalno-stambenu djelatnost, saobraćaj i zaštitu životne sredine i Odbor za Statut i propise navedene predloge razmotre u pauzi zasijedanja.

Skupština je, sa 32 glasa “za” i jednim “protiv”, utvrdila sljedeći-

**D n e v n i r e d:**

1. Predlog odluke o Budžetu Glavnog grada –Podgorice za 2020. godinu;
2. Predlog odluke o porezu na nepokretnosti;
3. Predlog odluke o lokalnim administrativnim taksama Glavnog grada -Podgorice;
4. Predlog odluke o visini, načinu obračunavanja i plaćanja članskog doprinosa Turističkoj organizaciji Glavnog grada – Podgorice;
5. Predlog odluke o donošenju Detaljnog urbanističkog plana „Stambena zajednica VI-Kruševac“ u Podgorici;
6. Predlog odluke o javnim parkiralištima na teritoriji Glavnog grada;
7. Predlog odluke o izmjenama Odluke o proglašenju Regionalnog parka „Komovi“ za teritoriju Glavnog grada Podgorice;
8. Predlog odluke o izmjenama i dopunama Odluke o osnivanju Društva sa ograničenom odgovornošću Regionalni park „Komovi“ za teritoriju Glavnog grada Podgorice;
9. Predlog odluke o utvrđivanju javnog interesa za eksproprijaciju nepokretnosti u KO Goljemadi radi izgradnje eksploatacionih bunara u zaleđu vodoizvorišta “Kaluđerovo oko”;
10. Predlog odluke o izmjeni Odluke o učešću Glavnog grada-Podgorice u izgradnji objekata kolektivnog stanovanja sa pratećim sadržajima za potrebe realizaije projekta rješavanja stambenih pitanja interno raseljenih lica i stanovnika kampa Konik, br.01-030/12-151 od 16.12. 2012. godine;
11. Predlog odluke o davanju saglasnosti na Odluku o izmjeni Statuta Društva sa ograničenom odgovornošću „Pogrebne usluge“ Podgorica;
12. Predlog programa uređenja prostora Glavnog grada Podgorice za 2020. godinu;
13. Predlog akcionog plana za borbu protiv korupcije u Glavnom gradu – Podgorici (2020.-2021.);
14. Predlog Lokalnog plana zaštite životne sredine Glavnog grada Podgorice za period 2019.- 2022.godine; sa Predlogom odluke o donošenju Lokalnog plana;
15. Predlog Strategije razvoja sporta Glavnog grada Podgorice 2019-2021. godina, sa Prijedlogom odluke o usvajanju Strategije;
16. Predlog dopune Programa podizanja spomen obiležja za 2019. godinu;
17. Program rada „Vodovod i kanalizacija“ d.o.o. Podgorica za 2020.godinu, sa Predlogom odluke o davanju saglasnosti;
18. Program rada „Čistoća“ d.o.o. Podgorica za 2020.godinu, sa Predlogom odluke o davanju saglasnosti;
19. Program rada „Zelenilo“ d.o.o. Podgorica za 2020.godinu, sa Predlogom odluke o davanju saglasnosti;
20. Program rada „Pogrebne usluge“ d.o.o. Podgorica za 2020.godinu, sa Predlogom odluke o davanju saglasnosti;
21. Program rada „Komunalne usluge“ d.o.o. Podgorica za 2020.godinu, sa Predlogom odluke o davanju saglasnosti;
22. Program rada „Deponija“ d.o.o. Podgorica za 2020.godinu, sa Predlogom odluke o davanju saglasnosti;
23. Program rada Agencije za stanovanje d.o.o. Podgorica za 2020.godinu, sa Predlogom odluke o davanju saglasnosti;
24. Program rada „Tržnice i pijace“ d.o.o. Podgorica za 2020.godinu, sa Predlogom odluke o davanju saglasnosti;
25. Program rada „Parking servis Podgorica“ d.o.o. za 2020.godinu, sa Predlogom odluke o davanju saglasnosti;
26. Program rada „Putevi“ d.o.o. Podgorica za 2020.godinu, sa Predlogom odluke o davanju saglasnosti;
27. Program rada Agencije za izgradnju i razvoj Podgorice d.o.o. za 2020.godinu, sa Predlogom odluke o davanju saglasnosti;
28. Program rada „Sportski objekti“ d.o.o. Podgorica za 2020.godinu, sa Predlogom odluke o davanju saglasnosti;
29. Program rada Javne ustanove Narodna biblioteka „Radosav Ljumović“ za 2020.godinu, sa Predlogom odluke o davanju saglasnosti;
30. Program rada Javne ustanove Muzeji i galerije Podgorice za 2020.godinu, sa Predlogom odluke o davanju saglasnosti;
31. Program rada Javne ustanove Gradsko pozorište Podgorica za 2020.godinu, sa Predlogom odluke o davanju saglasnosti;
32. Program rada Javne ustanove Kulturno informativni centar „Budo Tomović“ Podgorica za 2020.godinu, sa Predlogom odluke o davanju saglasnosti;
33. Program rada Javne ustanove Kulturno informativni centar „Zeta“ Golubovci za 2020.godinu, sa Predlogom odluke o davanju saglasnosti;
34. Program rada Javne ustanove za brigu o djeci „Dječji savez“ Podgorica za 2020.godinu, sa Predlogom odluke o davanju saglasnosti;
35. Program rada Javne ustanove za smještaj, rehabilitaciju i resocijalizaciju korisnika psihoaktivnih supstanci – Podgorica za 2020.godinu, sa Predlogom odluke o davanju saglasnosti;
36. Program rada Javne ustanove Dnevni centar za djecu i omladinu sa smetanjama i teškoćama u razvoju – Podgorica za 2020.godinu, sa Predlogom odluke o davanju saglasnosti;
37. Izvještaj o stanju životne sredine za teritoriju Glavog grada Podgorice za period 2015.-2018. godine;
38. Informacija o stanju mostova u Glavnom gradu, sa predlogom mjera za njihovu zaštitu;
39. Informacija o aktivnostima na podsticaju razvoja poljoprivrede i ruralnih područja Glavnog grada Podgorice u 2019.godini;
40. Izvještaj o realizaciji Plana akcije za mlade Glavnog grada (2014.-2019.) u 2018.godini;
41. Izbor i imenovanja.

Zatim se prešlo na rad po utvrđenom redosljedu.

U vezi sa **PRVOM TAČKOM** dnevnog reda - **Predlogom odluke o Budžetu Glavnog grada – Podgorice za 2020.godinu,** predsjednik **Suhih** je saopštio da su na Predlog odluke amandmane podnijeli odbornici Kluba odbornika *Podgorička URA-Pravo na grad -* 2 amandmana i odbornik Zoran Mikić - 5 amandmana, koji su odbornicima dostavljeni sa Izjašnjenjem gradonačelnika povodom tih amandmana.

Dopunsko obrazloženje Predloga odluke o Budžetu Glavnog grada – Podgorice za 2020.godinu, dao je predstavnik predlagača **mr Miomir Jakšić.**

S obzirom da je predsjednik Kluba odbornika „Podgorička URA-Pravo na grad“, **Luka Rakčević** u pisanoj formi obavijestio da će amandmane u ime toga kluba obrazlagati odbornik **Zoran Mikić,** koji je takođepodnio samostalno 5 amandmana, odbornik **Mikić** je dodatno obrazložio sve amandmane.

Po ovoj tački dnevnog reda diskutovali su: **Vladimir Bulatović,** u ime Kluba odbornika Demokratskog fronta i **Vladimir Čađenović,** u ime Kluba odbornika Demokrata, azatim se za riječ javio gradonačelnik **dr Ivan Vuković.**

Izlaganje gradonačelnika komentarisali su odbornici **Mitar Vuković** i **Vladimir Bulatović**, dok je odbornica **Radmila Čagorović,** u formi proceduralnog reagovanja komentarisala polaganje cvijeća na Spomenik Partizanu borcu na Gorici.

U nastavku rasprave o predloženom budžetu, diskutovali su **mr Boris Mugoša**, predsjednik Kluba odbornika „SOCIJALDEMOKRATE - IVAN BRAJOVIĆ - DOSLJEDNO ZA PODGORICU“, **Andrija Klikovac,** u ime Kluba odbornika „ZA DOBRO GRAĐANA PODGORICE - POBJEDNIČKA KOALICIJA-MILO ĐUKANOVIĆ“ i **Zoran Mikić**, u ime Kluba odbornika „Podgorička URA-Pravo na Grad!“. U toku rasprave, predsjednik **Suhih** je omogućio odbornici Socijalističke narodne partije, **Radmili Čagorović** pravo na diskusiju koje imaju predsjednici, odnosno predstavnici klubova odbornika**.**

Na pitanja koja je u toku rasprave postavio odbornik **Zoran Mikić**, odgovor je dao **mr Miomir Jakšić,** sekretar Sekretarijata za finansije. Odbornik **Mikić** je komentarisao odgovor, a predsjednik **Suhih** je omogućio sekretaru **Jakšiću** da dâdodatno pojašnjenje.

Poslije predstavnika klubova odbornika, diskutovali su odbornici: **Zoran Lakušić, mr Stefan Ćulafić, Mitar Vuković, Janko Krstović, Branko Vuković, Štjefan Camaj, Radmila Čagorović, Marija Blagojević, Ksenija Aranitović, Stefan Šaponjić, mr Jovan Rabrenović** i **Miodrag Bešović.**

Predstavnik predlagača **mr Miomir Jakšić,** sekretar Sekretarijata za finansije, odgovarao je na pitanja koja su tokom diskusije postavili odbornici **Zoran Lakušić, Štjefan Camaj** i **mr Jovan Rabrenović.** Odgovore su komentarisali odbornik Lakušić i odbornik Camaj. Na pitanje koje je tokom diskusije postavio odbornik **Miodrag Bešović**, odgovor je dao predsjednik Skupštine **dr Đorđe Suhih.**

Izlaganje odbornika **Mitra Vukovića** komentarisao je predstavnik predlagača **mr Miomir Jakšić**, a odbornik **Vuković** je odgovorio na komentar. Sekretar **Jakšić** je dao dodatno pojašnjenje.

Izlaganje odbornika **Janka Krstovića** komentarisao je, u ime Kluba, odbornik **Andrija Klikovac** ipredstavnik predlagača **mr Miomr Jakšić.**  Odbornik **Krstović** je odgovorio na komentar odbornika Klikovca.

Izlaganje odbornika **Branka Vukovića**, komentarisao je predstavnik predlagača, sekretar **Jakšić,** a odbornik **Vuković** je odgovorio na komentar.

Tokom rasprave, pravo na proceduralno reagovanje koristio je odbornik **Andrija Klikovac**, koji se izaložio da se učesnici u raspravi pridržavaju dnevnog reda.

Nakon zaključenog pretresa, u skladu sa Poslovnikom Skupštine, pravo da saopšte stavove klubova, koristili su za diskusiju odbornici **Mitar Vuković, Zoran Lakušić, Zoran Mikić** i **Andrija Klikovac.** Pri tome,odbornik **Lakušić** je**,** u ime Kluba odbornika Demokratskog fronta, saopštio da neće podržati predloženi budžet, dok je odbornik **Klikovac**, u ime Kluba odbornika „ZA DOBRO GRAĐANA PODGORICE - POBJEDNIČKA KOALICIJA-MILO ĐUKANOVIĆ“, podržao Predlog Budžeta za 2020. godinu.

Završnu riječ dao je predstavnik predlagača **mr Miomir Jakšić**, sekretar Sekretarijata za finansije.

U vezi sa **DRUGOM TAČKOM** dnevnog reda - **Predlogom odluke o porezu na nepokretnosti,** diskutovali su odbornici **Vladimir Čađenović, Zoran Lakušić,** koji je sapštio da će Klub odbornika Demokratskog fronta glasati protiv i **mr Stefan Ćulafić,** koji je saopštio da će podržati predloženu odluku.

Na pitanja koja je tokom diskusije postavio odbornik Ćulafić, odgovorio je predstavnik predlagača **mr Miomir Jakšić**, sekretar Sekretarijata za finansije.

U vezi sa **TREĆOM TAČKOM** dnevnog reda-**Predlogom odluke o lokalnim administrativnim taksama Glavnog grada –Podgorice,** nije bilo diskusije.

U vezi sa **ČETVRTOM TAČKOM** dnevnog reda - **Predlogom odluke o visini, načinu obračunavanja i plaćanja članskog doprinosa Turističkoj organizaciji Glavnog grada – Podgorice,** u ime Kluba odbornika„ZA DOBRO GRAĐANA PODGORICE - POBJEDNIČKA KOALICIJA-MILO ĐUKANOVIĆ“, diskutovala je odbornica **Nina Vukčević.**

Predstavnik predlagača je **mr Miomir Jakšić,** sekretar Sekretarijata za finansije je komentarisao izlaganje odbornice Vukčević.

Nakon završetka rasprave o četvrtoj tački dnevnog reda, predsjednik **Suhih** je dao pauzu, koja je trajala od 14,55 do 15,50 časova.

U pauzi zasijedanja nadležni odbori, Odbor za Statut i propise i Odbor za planiranje i uređenje prostora, komunalno stambenu djelatnost, saobraćaj i zaštitu životne sredine su razmotrili predloge odluka koj su uvršteni u dnevni red po hitnom postupku.

U nastavku rada, prešlo se na **PETU TAČKU** dnevnog reda - **Predlog odluke o donošenju Detaljnog urbanističkog plana „Stambena zajednica VI-Kruševac“ Podgorica.**

Kraće dolunsko obrazloženje Predloga dao je predstavnik predlagača Miljan Barović, sekretar Sekretarijata za planiranje prostora i održivi razvoj.

Koncept Plana, u ime obrađivača “Montecep“ d.s.d. iz Kotora, prezentovao jearhitekta **Đorđe Kalezić.**

Po ovoj tački dnevnog reda, u ime Kluba odbornika Demokrata, diskutovao je **Vladimir Čađenović**, predsjednik Kluba, koji je ocijenio da nema uslova da se na današnjioj sjednici usvoji predloženi detaljni plan, imajući u vidu primjedbe na Nacrt plana koje su Stanislava i Momčilo Knežević iznijeli u dopisu upućenom gradonačelniku, predsjedniku Skupštine, Glavnom gradskom arhitekti i Odboru za planiranje i uređenje prostora, komunalno stambenu djelatnost i zaštitu životne sredine.

Odgovor i pojašnjenja vezano za date primjedbe dali su predstavnik predlagača Miljan Barović, sekretar Sekretarijata za planiranje prostora i održivi razvoj i arhitekta **Đorđe Kalezić.**

Pravo da iznese stav kluba odbornika koristio je **Vladimir Čađenović,** predsjednik Kluba odbornika Demokrata.

Dodatna pojašnjenja dali su **Miljan Barović,** sekretar Sekretarijata za planiranje prostora i održivi razvoj i predstavnik obrađivača,arhitekta **Đorđe Kalezić.**

U vezi sa **ŠESTOM TAČKOM** dnevnog reda - **Predlogom odluke o javnim parkiralištima na teritoriji Glavnog grada,** dopunsko obrazloženje dala je predstavnica predlagača **Lazarela Kalezić,** sekretarka Sekretarijata za saobraćaj.

Po ovoj tački dnevnog reda diskutovali su odbornici **Janko Krstović, mr Stefan Ćulafić, Slobodan Bošković, mr Jovan Rabrenović, Branko Vuković, Andrija Klikovac, Nikola Kažić, Zoran Lakušić** i **Miodrag Bešović.** Ispred nadležnog radnog tijela, Savjeta za pitanja lica sa invaliditetom, diskutovala je **Jadranka Milošević**, predsjednica Savjeta.

Povodom diskusije odbornika Krstovića, odgovore na postavljena pitanja i pojašnjenja dali su **Lazarela Kalezić,** sekretarka Sekretarijata za saobraćaj i **Nusret Canović**, izvršni direktor „Parking servis“ d.o.o. Podgorica.

Na pitanje koje je u diskusiji postavio odbornik **mr Stefan Ćulafić**, odgovor je dao **Nusret Canović**, izvršni direktor „Parking servis“ d.o.o. Podgorica.

Diskusiju odbornika Boškovića komentarisao je odbornik **Janko Krstović**, a odbornik **Bošković** jeodgovorio na komentar.

Pravo na iznošenje stava kluba odbornika, koristio je **Miodrag Bešović**, predsjednik Kluba Demokratskog fronta, nakon čega je diskutovao **Nusret Canović**, izvršni direktor „Parking servis“ d.o.o. Podgorica.

Završnu riječ dala je predstavnica predlagača **Lazarela Kalezić,** sekretarka Sekretarijata za saobraćaj.

Skupština je prihvatila predlog predsjednika Suhiha da istovremeno razmatra **SEDMU i OSMU TAČKU** dnevnog reda - **Predlog odluke o izmjenama Odluke o proglašenju Regionalnog parka „Komovi“ za teritoriju Glavnog grada Podgorica** i **Predlog odluke o izmjenama i dopunama Odluke o osnivanju d.o.o. Regionalni park „Komovi“ za teritoriju Glavnog grada Podgorica.**

Dopunsko obrazloženje predloženih odluka dao je predstavnik predlagača **Miljan Barović,** sekretar Sekretarijata za planiranje prostora i održivi razvoj.

O navedenim predlozima diskutovali su: odbornik **Zoran Lakušić**, u ime Kluba odbornika Demokratskog fronta, koji je tokom diskusije postavio više pitanja, zatim odbornik **Vladimir Čađenović** i odbornica **Jadranka Milošević.**

Na pitanja odbornika Lakušića odgovarao je predstavnik predlagača **Miljan Barović,** sekretar Sekretarijata za planiranje prostora i održivi razvoj.

U vezi sa **DEVETOM TAČKOM** dnevnog reda - **Predlogom odluke o utvrđivanju javnog interesa za eksproprijaciju nepokretnosti u KO Goljemadi radi izgradnje eksploatacionih bunara u zaleđu vodoizvorišta “Kaluđerovo oko”,** predsjednik **Suhih** je podsjetioda je navedeni predlog uvršten u dnevni red sjednice po hitnom postupku.

Stavove sa zajedničke sjednice Odbora za planiranje i uređenje prostora, komunalno-stambenu djelatnost, saobraćaj i zaštitu životne sredine i Odbora za Statut i propise, u vezi sa predlozima odluka koji su uvrsteni u dnevni red po hitnom postupku, saopštila je **mr Ksenija Aranitović,** zamjenica predsjednika Odbora za Statut i propise.

Dopunsko obrazloženje Predloga odluke dao je predstavnik predlagača **Mladen Ilić,** direktor Direkcije za imovinu Glavnog grada.

Po ovoj tački dnevnog reda nije bilo diskusije odbornika.

U vezi sa **DESETOM TAČKOM** dnevnog reda - **Predlogom odluke o izmjeni Odluke o učešću Glavnog grada-Podgorice u izgradnji objekata kolektivnog stanovanja sa pratećim sadržajima za potrebe realizaije projekta rješavanja stambenih pitanja interno raseljenih lica i stanovnika kampa Konik, br.01-030/12-151 od 16. 02. 2012. godine,** koja je takođe uvrštena u dnevni red po hitnom postupku, zamjenica predsjednika Odbora za Statut i propise **mr Ksenija Aranitović** je, prilikom saopštavanja stavova sa zajedničke sjednice o Predlogu ove odluke, u okviru prethodne tačke dnevnog reda, saopštila da je Odbor za Statut i propise izvršio ispravku tehničke greške u datumu odluke koja se mijenja, tako da umjesto 16.12. 2012. godine, treba da stoji 16.02.2012. godine.

Po ovoj tački dnevnog reda nije bilo diskusije.

U vazi sa **JEDANAESTOM TAČKOM** dnevnog reda - **Predlogom odluke o davanju saglasnosti na Odluku o izmjeni Statuta Društva sa ograničenom odgovornošću „Pogrebne usluge“ Podgorica,** nije bilo diskusije.

Skupština je prihvatila predlog predsjednika **Suhiha** da se sa **DVANAESTOM TAČKOM** dnevnog reda - **Predlogom programa uređenja prostora Glavnog grada Podgorice za 2020. godinu,** razmatra i **DVADESETSEDMA TAČKA dnevnog reda -** **Program rada Agencije za izgradnju i razvoj Podgorice d.o.o. za 2020.godinu, sa Predlogom odluke o davanju saglasnosti**.

Dopunsko obrazloženje Predloga programa uređenja prostora Glavnog grada Podgorice za 2020. godinu, dao je predstavnik predlagača **Miljan Barović,** sekretar Sekretarijata za planiranje prostora i održivi razvoj.

Pravo na diskusiju u ime kluba odbornika koristili su **Zoran Lakušić**, u ime Kluba odbornika Demokratskog fronta i **Draško Vučinić**, u ime Kluba odbornika „ZA DOBRO GRAĐANA PODGORICE-POBJEDNIČKA KOALICIJA-MILO ĐUKANOVIĆ“.

S obzirom da je, pored navedenih, bilo više prijavljenih odbornika za diskusiju, a da je sa predsjednicima klubova odbornika usaglašeno da Skupština zasijeda do 18 časova, predsjednik **Suhih** je, na intervenciju odbornika Vladimira Čađenovića, prekinuo sjednicu u 17,55 časova i zakazao nastavak za 27. decembar, sa početkom u 10 časova.

U nastavku rada, 27.decembra 2019. godine, predsjednik **Suhih** je saopštio da je dobio informaciju da sjednici neće prisustvovati odbornici Demokrata, a u proceduralnom reagovanju su **Miodrag Bešović,** predsjednik Kluba odbornika Demokratskog fronta i **Bogdan Božović,** odbornik Socijalističke narodne partije saopštili da odbornici Demokratskog fronta, odnosno Socijalističke narodne partije neće prisustvovati daljem radu sjednice, zbog izglasavanja u Skupštini Crne Gore Zakona o slobodi vjeroispovijesti i dešavanja koja su se s tim u vezi desila.

Nakon toga, gradonačelnik **dr Ivan Vuković** se osvrnuo na dešavanja vezano za donošenje navedenog zakona.

Zatim je Skupština nastavila raspravu **po dvanaestoj** i **dvadesetsedmoj tački** dnvenog reda - Predlogu programa uređenja prostora Glavnog grada Podgorice za 2020. godinu i Programu rada Agencije za izgradnju i razvoj Podgorice d.o.o. za 2020.godinu, sa Predlogom odluke o davanju saglasnosti.

Pravo na diskusiju koristio je odbornik **Vladan Arsović**, koji je postavio pitanje u vezi sa Predlogom programa uređenja prostora Glavnog grada Podgorice za 2020. godinu.

Predstavnik predlagača **Miljan Barović,** sekretar Sekretarijata za planiranje prostora i održivi razvoj je odgovorio na pitanje odbornika Arsovića i s tim u vezi saopštio ispravku tehničke greške u predloženom programu.

U vezi sa **TRINAESTOM TAČKOM** dnevnog reda - **Predlogom akcionog plana za borbu protiv korupcije u Glavnom gradu – Podgorici (2020.-2021.),** dopunsko obrazloženje dao je predstavnik predlagača **Dejan Mugoša,** član Radne grupe za izradu Akcionog plana.

Po ovoj tački dnevnog reda diskutovala je odbornica **Tijana Vidaković.**

U vezi sa **ČETRNAESTOM TAČKOM** dnevnog reda - **Predlogom Lokalnog plana zaštite životne sredine Glavnog grada Podgorice za period 2019.- 2022.godine, sa Predlogom odluke o usvajanju Lokalnog plana,** dopunsko obrazloženje dao je predstavnik predlagača **Miljan Barović,** sekretar Sekretarijata za planiranje prostora i održivi razvoj.

Po ovoj tački dnevnog reda, diskutovao je odbornik **mr Stefan Ćulafić**, koji je objedinjeno diskutovao i o 37-oj tački dnevnog reda -Izvještaju o stanju životne sredine za teritoriju Glavog grada Podgorice za period 2015.-2018. godine.

U vezi sa **PETNAESTOM TAČKOM** dnevnog reda **- Predlogom Strategije razvoja sporta Glavnog grada Podgorice 2019-2021. godina, sa Prijedlogom odluke o usvajanju Strategije,** dopunsko obrazloženje dala je predstavnica predlagača **Ana Medigović,** sekretarka Sekretarijata za kulturu i sport.

Po ovoj tački dnevnog reda diskutovao je odbornik **Stefan Šaponjić**.

U vezi sa **ŠESNAESTOM TAČKOM** dnevnog reda - **Predlogom dopune Programa podizanja spomen obiležja za 2019. godinu,** predsjednik **Suhih** je podsjetio da je gradonačlenik podnio amandman na Predlog dopuna Programa podizanja spomen obilježja za 2019. godinu, koji saglasno članu 115 stav 3 Poslovnika postaje sastavni dio Predloga i od njemu Skupština posebno ne odlučuje.

Po ovoj tački dnevnog reda diskutovala je odbornica **Slobodanka Marković**, koja je postavila pitanje predstavnici predlagača, a zatim predsjednik Savjeta za davanje predloga naziva naselja i ulica, **dr Vladimir Vojinović.**

Na pitanje odbornice Marković, odgovor je dala predstavnica predlagača **Ana Medigović,** sekretarka Sekretarijata za kulturu i sport.

Skupština je prihvatila predlog predsjednika **Suhiha** da istovremeno razmatra materijale od **SEDAMNAESTE do DVADESETOSME TAČKE** dnevnog reda:  **programe rada za 2020. godinu, sa predlozima odluka o davanju saglasnosti na programe rada društava sa ograničenom odgovornošću: „Vodovod i kanalizacija“, „Čistoća“, „Zelenilo“, „Pogrebne usluge“, „Komunalne usluge“, „Deponija“, Agencije za stanovanje, „Tržnice i pijace“, „Parking servis-Podgorica“, „Putevi“, Agencije za izgradnju i razvoj Podgorice** i **„Sportski objekti“.**

Predsjednik **Suhih** je podsjetio da je Skupština razmotrila Program rada Agencije za izgradnju i razvoj u Podgorici, objedinjeno sa tačkom 12. Predlogom programa uređenja prostora Glavnog grada Podgorice za 2020. Godinu.

Dopunska obrazloženja predloženih materijala u ovom bloku dale su **Milka Šćepović**, pomoćnica sekretara Sekretarijata za komunalne poslove i **Lazarela Kalezić,** sekretarka Sekretarijata za saobraćaj.

U okviru rasprave o programima rada d.o.o. diskutovali su: **Vladan Arsović,** u vezi sa d.o.o. “Vodovod i kanalizacija”, **Marija Blagojević**, u vezi sa d.o.o. “Parking servis-Podgorica” i Agencijom za stanovanje, **Ksenijka Aranitović,** u vezi sa d.o.o. “Čistoća”, **Marija Đuričković-Gojčević,** u vezi sa d.o.o. “Tržnice i pijace”, “Čistoća”i “Vodovod i kanalizacija”, **Nenad Vujošević,** načelno o svim javnim službama o kojima se vodi rasprava, sa akcentom na uspješnost Agencije za stanovanje.

Završnu riječ vezano za d.o.o. „Putevi“, ukratko je dala prestavnica predlagača **Lazarela Kalezić,** sekretraka Sekretarijata za saobraćaj.

Skupština je prihvatila predlog predsjednika **Suhiha** da istovremeno razmatra materijale od **DVADESETDEVETE do TRIDESETŠESTE TAČKE** dnevnog reda: **programe rada za 2020. godinu, sa predlozima odluka o davanju saglasnosti na programe** **rada javnih ustanova: Narodna biblioteka „Radosav Ljumović“, Muzeji i galerije Podgorice, Gradsko pozorište, Kulturno informativni centar „Budo Tomović“, Kulturno informativni centar „Zeta“ Golubovci, Javne ustanove za brigu o djeci „Dječji savez“, Javne ustanove za smještaj, rehabilitaciju i resocijalizaciju korisnika psihoaktivnih supstanci** i **Javne ustanove Dnevni centar za djecu i omladinu sa smetnjama i teškoćama u razvoju.**

U okviru rasprave o programima rada javnih ustanova diskutovali su: **Jadranka Milošević,** u vezi sa Javnom ustanovom Kulturno-informativni centar „Budo Tomović“, **Ivan Jeknić,** u vezi sa Javnom ustanovom Narodna biblioteka „Radosav Ljumović“, **Nataša Gazivoda,** u vezi sa Javnom ustanovom za brigu o djeci „Dječji savez“, **Marija Blagojević,** u vezi sa javnim ustanovama Kulturno- informativni centar „Budo Tomović“i Narodna biblioteka „Radosav Ljumović“, **Dijana Milošević**, u vezi sa Javnom ustanovom za smještaj, rehabilitaciju i resocijalizaciju korisnika psihoaktivnih supstanci, **Nataša Vučinić,** u vezi sa Javnom ustanovom Muzeji i galerije Podgorice i **Tea Babić,** u vezi sa javnim ustanovama Gradsko pozorište i Dnevni centar za djecu i omladinu sa smetnjama i teškoćama u razvoju.

Završnu riječ u vezi sa Javnom ustanovom Muzeji i galerije Podgorice dala je predstavnica predlagača **Ana Medigović,** sekretarka Sekretarijata za kulturu i sport

U vezi sa **TRIDESETSEDMOM TAČKOM**  dnevnog reda - **Izvještajem o stanju životne sredine za teritoriju Glavog grada Podgorice za period 2015.-2018. godine,** dopunsko obrazloženje dao je predstavnik predlagača **Miljan Barović,** sekretar Sekretarijata za planiranje prostora i održivi razvoj.

Predsjednik **Suhih** je podsjetio da je ovu tačku dnevnog reda svojom diskusijom obuhvatio odbornik **mr Stefan Ćulafić,** u okviru rasprave o Predlogu Lokalnog plana zaštite životne sredine Glavnog grada Podgorice za period 2019.- 2022.godine.

O ovoj tački dnevnog reda nije bilo drugih diskusija.

U vezi sa **TRIDESETOSMOM TAČKOM** dnevnog reda - **Informacijom o stanju mostova u Glavnom gradu, sa predlogom mjera za njihovu zaštitu,** dopunsko obrazloženje dala je predstavnica predlagača **Lazarela Kalezić,** sekretarka Sekretarijata za saobraćaj.

Po ovoj tački dnevnog reda diskutovao je odbornik **mr Stefan Ćulafić i**  predstavnica predlagača **Lazarela Kalezić,** sekretarka Sekretarijata za saobraćaj.

U vezi sa **TRIDESETDEVETOM TAČKOM** dnevnog reda - **Informacijom o aktivnostima na podsticaju razvoja poljoprivrede i ruralnih područja Glavnog grada Podgorice u 2019.godini,** dopunsko obrazloženje dao je predstavnik predlagača **Kemal Grbović,** sekretar Sekretarijata za preduzetništvo.

Po ovoj tački dnevnog reda diskutovala je odbornica **Nataša Knežević Siništaj.**

U vezi sa **ČETRDESETOM TAČKOM** dnevnog reda - **Izvještajem o realizaciji Plana akcije za mlade Glavnog grada (2014.-2019.) u 2018.godini.**

Po ovoj tački dnevnog reda diskutovala je odbornica **Lilanda Ćorović.**

Završnu riječ dao je predstavnik predlagača **mr Vladimir Pavićević,** pomoćniksekretara Sekretarijata za preduzetništvo.

U vezi sa **ČETRDESETPRVOM TAČKOM** dnevnog reda- **Izbor i imenovanja,** predsjednik **Suhih** je naglasio da jeOdbor za izbor i imenovanja dostavio Predlog rješenja o izmjeni Rešenja o imenovanju Savjeta Javne ustanove “Gradsko pozorište” Podgorica.

Po ovoj tački dnevnog reda nije bilo diskusije.

Predsjednik **Suhih** je konstatovao da je završena rasprava o svim tačkama dnevnog reda, pa je u 13 časova dao kraću pauzu.

Zatim se prešlo na izjašnjavanje.

Vezano za prvu tačku dnevnog reda - Predlog odluke o Budžetu Glavnog grada-Podgorice za 2020. godinu, predsjednik **Suhih** je podsjetio da će Skupština prvo glasati o amandmanima, a nakon toga o Predlogu odluke.

-Skupština je odbilaAmandman I koji su podnijeli Luka Rakčević, Milena Vuković, Zoran Mikić i Marija Radulović (glasao je 31 odbornik: 31 protiv).

**-**Skupština je odbilaAmandman II koji su podnijeli Luka Rakčević, Milena Vuković, Zoran Mikić i Marija Radulović (glasao je 31 odbornik: 31 protiv).

-Skupština je odbilaAmandman 1 odbornika Zorana Mikića (glasao je 31 odbornik: 31 protiv).

-Skupština je odbilaAmandman 2 odbornika Zorana Mikića (glasao je 31 odbornik: 31 protiv).

-Skupština je odbilaAmandman 3 odbornika Zorana Mikića (glasao je 31 odbornik: 31 protiv).

-Skupština je odbilaAmandman 4 odbornika Zorana Mikića (glasao je 31 odbornik: 31 protiv).

-Skupština je odbilaAmandman 5 odbornika Zorana Mikića (glasao je 31 odbornik: 31 protiv).

**-**Skupština je usvojila Predlog odluke o Budžetu Glavnog grada –Podgorice za 2020. godinu (glasao je 31 odbornik: 31 za).

- Skupština je usvojila Predlog odluke o porezu na nepokretnosti (glasao je 31 odbornik: 31 za).

**-** Skupština je usvojila Predlog odluke o lokalnim administrativnim taksama Glavnog grada –Podgorice (glasao je 31 odbornik: 31 za).

- Skupština je usvojila Predlog odluke o visini, načinu obračunavanja i plaćanja članskog doprinosa Turističkoj organizaciji Glavnog grada – Podgorice (glasao je 31 odbornik: 31 za).

**-** Skupština je usvojila Predlog odluke o donošenju Detaljnog urbanističkog plana „Stambena zajednica VI-Kruševac“ u Podgorici (glasao je 31 odbornik: 31 za).

**-** Skupština je usvojila Predlog odluke o javnim parkiralištima na teritoriji Glavnog grada (glasao je 31 odbornik: 31 za).

**-** Skupština je usvojila Predlog odluke o izmjenama Odluke o proglašenju Regionalnog parka „Komovi“ za teritoriju Glavnog grada Podgorice (glasao je 31 odbornik: 31 za).

**-** Skupština je usvojila Predlog odluke o izmjenama i dopunama Odluke o osnivanju Društva sa ograničenom odgovornošću Regionalni park „Komovi“ za teritoriju Glavnog grada Podgorice (glasao je 31 odbornik: 31 za).

-Skupština je usvojila Predlog odluke o utvrđivanju javnog interesa za eksproprijaciju nepokretnosti u KO Goljemadi radi izgradnje eksploatacionih bunara u zaleđu vodoizvorišta “Kaluđerovo oko” (glasao je 31 odbornik: 31 za)..

**-**Skupština je usvojila Predlog odluke o izmjeni Odlukeo učešću Glavnog grada-Podgorice u izgradnji objekatakolektivnog stanovanja sa pratećim sadržajima za potrebe realizaije projekta rješavanja stambenih pitanja interno raseljenih lica i stanovnika kampa Konik, br.01-030/12-151 od 16.12. 2012. godine (glasao je 31 odbornik: 31 za).

- Skupština je usvojila Predlog odluke o davanju saglasnosti na Odluku o izmjeni Statuta Društva sa ograničenom odgovornošću „Pogrebne usluge“ Podgorica (glasao je 31 odbornik: 31 za).

**-**Skupština je usvojila Predlog programa uređenja prostora Glavnog grada Podgorice za 2020. godinu, sa ispravkom tehničke greške (glasao je 31 odbornik: 31 za),.

Nakon izjašnjavanja o navedenom Predlogu programa uređenja prostora, Skupština se izjasnila o Predlogu odluke o davanju saglasnosti na Program rada Agencije za izgradnju i razvoj Podgorice, s obzirom da su te dvije tačke razmatrane istovremeno.

-Skupština je usvojila Predlogu odluke o davanju saglasnosti na Program rada Agencije za izgradnju i razvoj Podgorice (glasao je 31 odbornik: 31 za).

- Skupština je usvojila Predlog akcionog plana za borbu protiv korupcije u Glavnom gradu – Podgorici (2020.-2021.) (glasao je 31 odbornik: 31 za).

**-** Skupština je usvojila Predlog odluke o donošenju Lokalnog plana zaštite životne sredine Glavnog grada Podgorice za period 2019.- 2022.godine (glasao je 31 odbornik: 31 za).

**-** Skupština je usvojila Predlog odluke o usvajanju Strategije razvoja sporta Glavnog grada Podgorice 2019-2021. godina (glasao je 31 odbornik: 31 za).

**-** Skupština je usvojila Predlog dopune Programa podizanja spomen obiležja za 2019. godinu (glasao je 31 odbornik: 31 za).

**-** Skupština je usvojila Predlog odluke o davanju saglasnosti na Program rada „Vodovod i kanalizacija“ d.o.o. Podgorica za 2020.godinu (glasao je 31 odbornik: 31 za).

-Skupština je usvojila Predlog odluke o davanju saglasnosti na Program rada „Čistoća“ d.o.o. Podgorica za 2020.godinu (glasao je 31 odbornik: 31 za).

-Skupština je usvojila Predlog odluke o davanju saglasnosti na Program rada „Zelenilo“ d.o.o. Podgorica za 2020.godinu (glasao je 31 odbornik: 31 za).

-Skupština je usvojila Predlog odluke o davanju saglasnosti na Program rada „Pogrebne usluge“ d.o.o. Podgorica za 2020.godinu (glasao je 31 odbornik: 31 za).

-Skupština je usvojila Predlog odluke o davanju saglasnosti na Program rada „Komunalne usluge“ d.o.o. Podgorica za 2020.godinu (glasao je 31 odbornik: 31 za).

-Skupština je usvojila Predlog odluke o davanju saglasnosti na Program rada „Deponija“ d.o.o. Podgorica za 2020.godinu (glasao je 31 odbornik: 31 za).

-Skupština je usvojila Predlog odluke o davanju saglasnosti na Program rada Agencije za stanovanje d.o.o. Podgorica za 2020.godinu (glasao je 31 odbornik: 31 za).

-Skupština je usvojila Predlog odluke o davanju saglasnosti na Program rada „Tržnice i pijace“ d.o.o. Podgorica za 2020.godinu (glasao je 31 odbornik: 31 za).

-Skupština je usvojila Predlog odluke o davanju saglasnosti na Program rada „Parking servis Podgorica“ d.o.o. za 2020.godinu (glasao je 31 odbornik: 31 za).

-Skupština je usvojila Predlog odluke o davanju saglasnosti na Program rada „Putevi“ d.o.o. Podgorica za 2020.godinu (glasao je 31 odbornik: 31 za).

-Skupština je usvojila Predlog odluke o davanju saglasnosti na Program rada „Sportski objekti“ d.o.o. Podgorica za 2020.godinu (glasao je 31 odbornik: 31 za).

-Skupština je usvojila Predlog odluke o davanju saglasnosti na Program rada Javne ustanove Narodna biblioteka „Radosav Ljumović“ za 2020.godinu (glasao je 31 odbornik: 31 za).

-Skupština je usvojila Predlog odluke o davanju saglasnosti na Program rada Javne ustanove Muzeji i galerije Podgorice za 2020.godinu (glasao je 31 odbornik: 31 za).

-Skupština je usvojila Predlog odluke o davanju saglasnosti na Program rada Javne ustanove Gradsko pozorište Podgorica za 2020.godinu (glasao je 31 odbornik: 31 za).

-Skupština je usvojila Predlog odluke o davanju saglasnosti na Program rada Javne ustanove Kulturno informativni centar „Budo Tomović“ Podgorica za 2020.godinu (glasao je 31 odbornik: 31 za).

-Skupština je usvojila Predlog odluke o davanju saglasnosti na Program rada Javne ustanove Kulturno informativni centar „Zeta“ Golubovci za 2020.godinu (glasao je 31 odbornik: 31 za).

-Skupština je usvojila Predlog odluke o davanju saglasnosti na Program rada Javne ustanove za brigu o djeci „Dječji savez“ Podgorica za 2020.godinu (glasao je 31 odbornik: 31 za).

-Skupština je usvojila Predlog odluke o davanju saglasnosti na Program rada Javne ustanove za smještaj, rehabilitaciju i resocijalizaciju korisnika psihoaktivnih supstanci – Podgorica za 2020.godinu (glasao je 31 odbornik: 31 za).

-Skupština je usvojila Skupština usvojila Predlog odluke o davanju saglasnosti na Program rada Javne ustanove za smještaj, rehabilitaciju i resocijalizaciju korisnika psihoaktivnih supstanci – Podgorica za 2020.godinu (glasao je 31 odbornik: 31 za).

-Skupština je usvojila Predlog odluke o davanju saglasnosti na Program rada Javne ustanove Dnevni centar za djecu i omladinu sa smetanjama i teškoćama u razvoju – Podgorica za 2020.godinu (glasao je 31 odbornik: 31 za).

-Skupština je usvojila Izvještaj o stanju životne sredine za teritoriju Glavog grada Podgorice za period 2015.-2018. godine (glasao je 31 odbornik: 31 za).

-Skupština je usvojila Informaciju o stanju mostova u Glavnom gradu, sa predlogom mjera za njihovu zaštitu (glasao je 31 odbornik: 31 za).

-Skupština je usvojila Informaciju o aktivnostima na podsticaju razvoja poljoprivrede i ruralnih područja Glavnog grada Podgorice u 2019.godini (glasao je 31 odbornik: 31 za).

-Skupština je usvojila Izvještaj o realizaciji Plana akcije za mlade Glavnog grada (2014.-2019.) u 2018.godini (glasao je 31 odbornik: 31 za).

-Skupština je usvojila Predlog rješenja o izmjeni Rešenja o imenovanju Savjeta Javne ustanove “Gradsko pozorište” Podgorica, kojim se u Savjet ove ustanove iz reda zaposlenih bira **Nikola Krstić** (glasao je 31 odbornik: 31 za).

Sa ovim je dnevni red sjednice iscrpljen.

Sjednica je zaključena u 14, 40 časova.

**S E K R E T A R, PREDSJEDNIK SKUPŠTINE,**

**Veselin Vukčević dr Đorđe Suhih**